แฟนผมมีปจด.วันที่16ธันวา แล้วแฟนผมบอกว่าหมดไปเมื่อ2วัน แล้ววันนี้มีพสพ. แต่ผมใส่ถุงยาง แล้วผมสอดเข้าไปของผญ.แล้วผญ.มีเลือดออกมา ผญ.มีโอกาศท้องไหมครับ(หรือของผญ.ฉีกขาดเลยทำให้เลือดไหลออกมาครับ ออกมานิดเดียวครับ) แล้วก็ตอนใส่ถุงยางถ้าน้ำหล่อลื่นติดถุงยางแล้วสอดเข้าไปของผญ. มีโอกาศท้องไหมครับ
สวัสดีค่ะ หากเริ่มมีประจำเดือนมาวันที่ 16 ธ.ค. การมีเพศสัมพันธ์ในวันที่ 24 ธ.ค. เท่ากับมีเพศสัมพันธ์ในวันที่ 9 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ อย่างไรก็ตาม หากใช้ถุงยางอนามัยป้องกัน โดยใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% ส่วนการที่น้ำหล่อลื่นติดถุงยางอนามัย ก็ไม่ได้ทำให้โอกาสในการตั้งครรภ์เพ่ิมขึ้นสำหรับเลือดที่ออกจากช่องคลอด อาจเกิดจากการฉีกขาดของเยื่อบุช่องคลอดจากการมีเพศสัมพันธ์ครั้งแรก การมีเพศสัมพันธ์ที่รุนแรง หรืออวัยวะเพศชายมีขนาดใหญ่กว่าช่องคลอดมากก็ได้ หรือเกิดจากการมีการอักเสบติเชื้อในช่องคลอด มีมดลูกอักเสบอยู่ เป็นต้น ซึ่งการมีเลือดออกดังกล่าว ไม่ได้เป็นการบ่งบอกว่าจะมีการตั้งครรภ์เกิดขึ้นแต่อย่างใดค่ะอย่างไรก็ตาม หากยังคงมีเลือดออกผิดปกติมาอีกเรื่อยๆ หรือมีเลือดออกทุกครั้งที่มีเพศสัมพันธ์ ก็ควรไปพบสูติ-นรีแพทย์เพื่อตรวจหาสาเหตุค่ะ